Diari Oficial de la Generalitat Valenciana


Sumari del DOGV 7379, del 13-10-2014 (2014/9090)

Notificació de la sentència dictada en el rotlle d'apel·lació número 233/2014.
------------------------------------------------------------------------------

### Dades del document

Número de DOGV
:   7379

Data del DOGV
:   13-10-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/9090


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 233/2014. [2014/9090]  
M. Clara Blat Ruiz, secretària judicial de la Secció Desena de l'Audiència Provincial de València, per mitjà d'este edicte, faig saber que en virtut del que s'ha acordat per la resolució del dia de hui, dictada en el rotlle d'apel·lació número 233/2014, dimanant del Juí número 001536/2012, del Jutjat de Primera Instància número 24 de València, s'ha acordat notificar a la persona apel·lada que no ha comparegut en esta alçada que es dirà al final, la sentència dictada en el rotlle esmentat, l'encapçalament i dispositiva de la qual és:  
  
«Sentència número 543/2014  
President: José Enrique de Motta García-España.  
Magistrats: María Pilar Poma Manzana, Carlos Esparza Olcina.  
  
València, 9 de juliol de 2014  
  
En la Secció Deu de l'Audiència Provincial de València, en grau d'apel·lació, s'han vist les actuacions de número 1536/2012, seguides davant del Jutjat de Primera Instància número 24 de València, entre parts, d'una com a demandant apel·lant, Martha Susana Mamani Marca representat pel procurador Juan Manuel del Pino Martínez i defés pel lletrat Eloy Ruiz Herrero i d'una altra com demandat apel·lat, Pablo Segundo Tasinchana Sahua, en rebel·lia. I sent part el ministeri fiscal. És ponent el magistrat José Enrique de Motta García-España.  
  
  
Dispositiva  
Declarem que pertoca en part el recurs d'apel·lació interposat pel procurador Juan Manuel del Pino Martínez en representació de Martha Susana Mamani Marca contra la Sentència de 4 de juny de 2013, dictada pel Jutjat de Primera Instància número 24 de València la resolució del qual revoquem en el sentit d'atribuir l'exercici de la pàtria potestat a la mare així com permetre-li traure el fill de viatge d'Espanya, i mantindre la resta de les altres mesures, sense fer expressa declaració quant a les costes d'esta alçada.  
Contra esta resolució es pot interposar un recurs de cassació per interés cassacional sempre que concórreguen les causes i es complimenten les exigències de l'article 477 de la Llei d'Enjudiciament Civil i, si és el cas, i acumuladament amb l'anterior, un recurs extraordinari per infracció processal, en un sol escrit, davant d'esta Sala, en el termini de 20 dies, comptats des del següent a la seua notificació, i adjuntar el depòsit preceptiu per a recórrer establit en la disposició addicional quinzena de la Llei Orgànica 1/2009, de 3 de novembre; llevat que tinga reconegut el dret a l'assistència jurídica gratuïta.  
  
Esta és la nostra sentència, de la qual es portarà un certificat al rotlle, que pronunciem, manem i firmem.»  
I perquè el que s'ha disposat es complisca i valga de notificació a l'apel·lat que no ha comparegut en esta alçada, amb la fixació prèvia d'este edicte al tauler d'anuncis d'esta Secció Desena i la publicació en el Diari Oficial de la Comunitat Valenciana, expedisc este edicte.  
  
València, 3 d'octubre de 2014.- La secretària judicial: M. Clara Blat Ruiz.